Source: https://www.riigiteataja.ee/akt/429122018197?leiaKehtiv
Timestamp: 2020-02-25 07:13:12+00:00
Document Index: 2766519

Matched Legal Cases: ['§ 4', '§ 11', '§ 22', '§ 63', '§ 141', '§ 4', '§ 11']

Kehtna Vallavalitsuse palgajuhend – Riigi Teataja
Kehtna Vallavalitsuse palgajuhend
Kehtna Vallavalitsuse palgajuhend - sisukord
§ 4 Muutuvpalga määramise alused ja põhimõtted
§ 11 Palga või töötasu arvestamine ja maksmine
RT IV, 29.12.2018, 197
Vastu võetud 13.12.2017 nr 4
RT IV, 29.12.2017, 594
19.12.2018 RT IV, 29.12.2018, 112 01.01.2019
Määrus on antud kohaliku omavalitsuse korralduse seaduse § 22 lõike 1 p 36, avaliku teenistuse seaduse § 63 lõike 2 ning Eesti territooriumi haldusjaotuse seaduse § 141 lõike 13 alusel.
Määrusega kehtestatakse Kehtna Vallavalitsuse kui ametiasutuse (edaspidi ametiasutus) ametnikele ja töötajatele (edaspidi koos nimetatud teenistuja) palga määramise ja maksmise kord, milles nähakse ette ametikohale vastav põhipalk või põhipalga vahemik, muutuvpalga maksmise tingimused ja kord, muude seadusega sätestatud lisatasude ja hüvitiste maksmise tingimused ja kord ning palga maksmise aeg ja viis.
1) ametiasutus- Kehtna Vallavalitsus;
2) ametijuhend- ameti- või töökoha juhend;
3) teenistuskoht- ametiasutuse teenistuskohtade koosseisus ette nähtud ameti- või töökoht;
4) teenistuja- ametiasutusega avalik- õiguslikus teenistus- ja usaldussuhtes olev ametnik või eraõiguslikus töösuhtes olev töötaja;
5) ametnik- ametiasutusega avalik-õiguslikus teenistus- ja usaldussuhtes olev isik, kes teostab avalikku võimu. Ametnik nimetatakse ametikohale ja vabastatakse teenistusest avaliku teenistuse seaduse alusel. Ametniku teenistuskohta nimetatakse ametikohaks;
6) töötaja- ametiasutusega eraõiguslikus töösuhtes olev isik, kes ei teosta avalikku võimu, vaid teeb avaliku võimu teostamist toetavat tööd. Töötaja töötab töölepingu alusel ning tema teenistuskohta nimetatakse töökohaks;
7) palk- ametnikule makstav põhipalk, muutuvpalk, eritingimustes töötamise lisatasu, valveaja lisatasu ning asendustasu;
8) töötasu– töötajale makstav tasu, mis koosneb põhipalgast, muutuvpalgast, eritingimustes töötamise lisatasust, valveaja lisatasust ja asendustasust;
9) põhipalk– teenistuja palga või töötasu fikseeritud osa, mis on määratud teenistuskoha ülesannete ning ametniku teenistusalaste teadmiste, oskuste ja kogemuste põhjal;
10) põhipalga vahemik- teenistuskoha põhipalga alam- ja ülemmäära vahemik;
11) muutuvpalk- teenistuja palga või töötasu ebaregulaarne osa, mida võib maksta tulemuspalgana, lisatasuna täiendavate teenistusülesannete täitmise eest või preemiana erakordsete teenistusalaste saavutuste eest;
12) lisatasu täiendavate teenistusülesannete täitmise eest- ametijuhendis või töölepingus sätestamata teenistusülesannete täitmise eest makstav täiendav tasu;
13) preemia- erakordsete teenistusalaste saavutuste eest makstav täiendav tasu;
14) tulemuspalk- poolaasta või aasta töötulemuste hindamise alusel püstitatud eesmärkide saavutamisel konkreetse töö või perioodi erakordse tulemuse või ametiasutusele olulise projekti tulemusliku lõpetamise eest makstav täiendav tasu;
15) asendustasu- puuduva teenistuja ülesannete täitmise eest makstav lisatasu, mida makstakse ajutiselt äraoleva teenistuja asendamise või ajutiselt vaba teenistuskoha ülesannete täitmise eest, kui asendamine ei ole ette nähtud teenistuja ametijuhendis või töölepingus.
(2) Ametniku põhipalk lepitakse kokku ja määratakse ametniku ametisse nimetamisel Kehtna vallavanema (edaspidi vallavanem) käskkirjaga.
(3) Töötaja põhipalk (edaspidi töötasu) lepitakse kokku ning sätestatakse poolte vahel sõlmitud töölepingus.
(5) Ametiasutuse teenistuskohad on jagatud palgagruppideks. Igale teenistuskohale vastab põhipalga vahemik, milles on määratud põhipalga miinimum- ja maksimummäär. Teenistuskohtade põhipalkade vahemikud on järgmised:
Palgagrupp Palgavahemik eurodes, miinimummäär Palgavahemik eurodes, maksimummäär Teenistuskohad/töötajad
I 800 1100 Teenindavad teenistuskohad
II 1000 1500 Spetsialistide teenistuskohad
III 1500 1700 Juhtide teenistuskohad
[RT IV, 29.12.2018, 112 - jõust. 01.01.2019]
(6) Palgagrupis vastavale teenistuskohale ette nähtud palgavahemiku maksimummäärast kõrgemat ja miinimummäärast madalamat põhipalka maksta ei ole lubatud.
§ 4. Muutuvpalga määramise alused ja põhimõtted
2) preemia,
3) lisatasu ajutiste või ühekordsete teenistusülesannete, mida ei ole sätestatud ametijuhendis või töölepingus ning mille maksmise kohustus ei tulene seadustest (eeskätt avaliku teenistuse seadus ja töölepingu seadus), täitmise eest.
(2) Muutuvpalka võib kalendriaasta jooksul teenistuja põhipalgale juurde maksta kuni 20% tema aastasest põhipalgast.
(3) Tulemuspalka võib maksta ühekordse tasuna kord aastas detsembrikuus lõppeva aasta arengu- ja hindamisvestluse tulemuste põhjal.
(7) Muutuvpalga osa maksmise otsustab vallavanem ning vormistab selle käskkirjaga.
Tulemuspalka makstakse ametiasutuse eelarve töötasukuludes erakorralisteks sündmusteks ette nähtud vahendite arvel.
(3) Ettepaneku teenistuja tulemuspalga suuruse kohta teeb teenistuja vahetu juht. Lõpliku otsuse teenistuja tulemuspalga suuruse kohta teeb vallavanem.
(1) Teenistujale lisatasu maksmise ettepaneku teeb vallavanemale teenistuja vahetu juht.
(3) Kirjaliku ettepaneku vallavanemale teenistuja ülesannete panemiseks teisele teenistujale teeb vahetu juht. Ülesannete määramise ja lisatasu maksmise ulatuse otsustab vallavanem lähtuvalt avaliku teenistuse seaduse §-st 57. Puuduva teenistuja asendamisel, kelle palk või töötasu on kõrgem, kui asendajal, makstakse asendajale asendatava teenistuja palka või töötasu. Puuduva teenistuja asendamisel, kelle palk või töötasu on madalam või sama kui asendajal, makstakse asendajale lisatasu kuni 10% puuduva teenistuja põhipalgast.
§ 11. Palga või töötasu arvestamine ja maksmine
(1) Palga või töötasu arvestusperiood on kalendrikuu.
(2) Palka või töötasu arvestatakse ajavahemiku eest, mil teenistuja täitis talle pandud ülesandeid. Kui teenistujale on kehtestatud täistööajast lühem tööaeg, arvestatakse palka proportsionaalselt teenistuses oldud aja eest. Palgast arvestab tööandja maha seadusega ette nähtud maksud ja maksed.
(3) Palka või töötasu makstakse vähemalt üks kord kuus hiljemalt järgneva kuu seitsmendal tööpäeval teenistuja poolt kirjalikult teatatud pangakontole, kui ei ole kokku lepitud teisiti. Pangakonto muutmisest teavitab teenistuja vastava valdkonna eest vastutavat struktuuriüksust kirjalikult.
(4) Teenistujale väljastatakse teatis arvestatud palga, töötasu, puhkusetasu ja neist tehtud kinnipidamiste, teenistuja eest arvestatud sotsiaalmaksu ja töötuskindlustusmakse kohta.